open-index/open-wikipedia-markdown huggingface dataset:
Rhamma

***Rhamma*** er en slekt av glansvinger som tilhører underfamilien stjertvinger (Theclinae).  

## Utseende
Middelsstore stjertvinger uten eller med en ganske kort stjert på bakvingen. Vingenes ytterkant er vanligvis litt ujevn. Oversiden er mer eller mindre metallisk blå, det ytterste delen av vingene oftest brun eller brunsvart. Undersiden er gråbrunt-spraglete.

## Levevis
Artene holder gjerne til i tropisk regnskog.

## Utbredelse
Disse artene lever i Mellom- og Sør-Amerika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Micandra''-gruppen** – Neotropisk
******** slekten *Rhamma* Johnson, 1992
********* *[[Rhamma adriana]]* (Johnson, 1992)
********* *[[Rhamma adunca]]* (Draudt, 1919)
********* *[[Rhamma amethystina]]* (Hayward, 1949)
********* *[[Rhamma anosma]]* (Draudt, 1919)
********* *[[Rhamma arria]]* (Hewitson, 1870)
********* *[[Rhamma aurugo]]* (Draudt, 1919)
********* *[[Rhamma bilix]]* (Draudt, 1919)
********* *[[Rhamma brunea]]* (Johnson, 1992)
********* *[[Rhamma catamarca]]* Johnson, 1992
********* *[[Rhamma commodus]]* (C. & R. Felder, 1865)
********* *[[Rhamma comstocki]]* Johnson, 1992
********* *[[Rhamma confusa]]* (Jörgensen, 1934)
********* *[[Rhamma coquimbensis]]* (Johnson, 1992)
********* *[[Rhamma familiaris]]* (Johnson, 1991)
********* *[[Rhamma hybea]]* (Druce, 1907)
********* *[[Rhamma inexpectata]]* Johnson, 1992
********* *[[Rhamma lapazensis]]* (Johnson, 1992)
********* *[[Rhamma livida]]* Torres & Johnson, 1997
********* *[[Rhamma magenta]]* Johnson, 1992
********* *[[Rhamma matusiki]]* (Johnson, 1992)
********* *[[Rhamma mishma]]* (Hewitson, 1878)
********* *[[Rhamma nigrasarotina]]* Johnson, 1992
********* *[[Rhamma oxida]]* (Hewitson, 1870)
********* *[[Rhamma shapiroi]]* (Johnson, 1992)
********* *[[Rhamma tarma]]* Johnson, 1992
********* *[[Rhamma tolimensis]]* (Johnson, 1992)
********* *[[Rhamma tomaszpyrczi]]* Bálint & Wojtusiak, 2002
********* *[[Rhamma tyrrius]]* (Druce, 1907)
********* *Rhamma* sp. – 1 ubeskrevet art

## Litteratur
* Butterflies of America – *Rhamma amethystina* http://www.butterfliesofamerica.com/L/rhamma_amethystina.htm
* Butterflies of Amazonia – *Rhamma familiaris* http://www.learnaboutbutterflies.com/Amazon%20-%20Rhamna%20familiaris.htm

## Eksterne lenker
* 

* Brower, Andrew V. Z. 2007. [''Rhamma'' i The Tree of Life Web Project, http://tolweb.org/ http://tolweb.org 
* www.funet.fi – ''Rhamma''
Kari Ulleberg

**Kari Ulleberg** (født 5. mars 1954) er en norsk glasskunstner bosatt i Drammen. Hun lager drikkeglass, skåler, flakonger, lysestaker o.l. Hun er utdannet ved Riksglasskolan i Orrefors i Sverige.

Fra 1982 til 2003 drev hun glasshytte i gamle Fossekleiva fabrikker, på Berger i Svelvik kommune sammen med Maud Forsblad. På disse tyve årene rakk hun å bli et kjent navn i kommunen. Hun har blant annet designet Svelvik kommunes offisielle tusenårsglass.

Kari Ulleberg har vært designer for Hadeland Glassverk på Jevnaker fra 1991 til 2001. Der designet hun blant annet seriene Vivaldi, Krokus og Biri. Hun har også vært med på å utforme Hadeland Glassverks fagopplæringsprogram, og vært med på å skrive boken "Glass, en lærebok i glasshåndverkerfaget".

I 2006 åpnet hun glasshytte på Union brygge i Drammen, i de gamle lokalene til Brodahls Gummivarefabrikk. I forbindelse med Drammens 200-årsjubileum ble verkstedet hennes bemerket med besøk av kong Harald og dronning Sonja.

Hun har hatt en rekke kollektivutstillinger, blant annet Nordisk Glass i København og Reykjavik, Exhibition og Glas Craft samt NIKI Contemporary Art i Japan, ”Så hever vi glasset” i Kunstindustrimuseet i Oslo, i Galleri JMS, og to utstillinger i München. Separatutstillinger har hun blant annet hatt under Festspillene i Nord-Norge, i JMS i Oslo, Glasgalleri Lafontain i Saarbrücken og ”Glasfaberiquernes Skaal” i Norsk Bergverksmuseum.

## Innkjøp
Hun er innkjøpt av Norsk kulturråd fire ganger, Kunstindustrimuseet i Oslo, Nordenfjeldske Kunstindustrimuseum, Vestlandske kunstindustrimuseum, Nasjonalmuseet for kunst, arkitektur og design, Norges Ambassade i Berlin, Buskerud fylkeskommune og dronning Sonja.

## Utmerkelser
Der Bayericher Staatspreis i 1992 og Norsk Forms pris til yngre formgivere i 1992

## Referanser


## Eksterne lenker
*
Terje Winge

**Terje Winge** (født 30. juli 1950) er en norsk organist og professor i kirkemusikk og orgel ved Norges musikkhøgskole. I tillegg er han kantor i Grorud kirke i Oslo. Winge studerte med Ludvig Nielsen, Arild Sandvold, Jiří Reinberger (Praha) og Gaston Litaize (Paris) og har etter sin debutkonsert i Oslo i 1970 drevet omfattende nasjonal og internasjonal konsertvirksomhet.

Høsten 2009 ble Winge tildelt den franske utmerkelsen Diapason d'Or for sin CD viet orgelmusikk av Marcel Dupré og Louis Vierne.

## Diskografi
* *Organ Works by Ritter, Schumann, and Reger* (Organum Norvegica 4; 2010), Simax PSC 1245
* *Marcel Dupré – Louis Vierne* (Organum Norvegica 3; 2008), Simax PSC 1244
* *Johann Sebastian Bach – Die Kunst der Fuge* (Organum Norvegica 2; 2006), Simax PSC 1243
* *The Kaliff & Löthmann Organ in Ål* (Organum Norvegica 1; 2005), Simax PSC 1242

## Referanser
5. serierunde i Tippeligaen 2012

**5. serierunde i [[Tippeligaen 2012]]** startet fredag 20. april klokken 19:00 med Vålerenga mot Sogndal. Runden fortsatte lørdag 21. april klokken 18:00 med Haugesund mot Brann. Søndag 22. april ble det spilt 4 kamper klokken 18:00 og hovedkampen klokken 20:00 mellom Rosenborg og Tromsø. Runden ble avsluttet mandag 23. april klokken 19:00 med Molde mot Lillestrøm.

__NOTOC__
## Fakta
### Vålerenga &ndash; Sogndal

### Haugesund &ndash; Brann

### Odd Grenland &ndash; Fredrikstad

### Strømsgodset &ndash; Viking

### Sandnes Ulf &ndash; Stabæk

### Hønefoss &ndash; Aalesund

### Rosenborg &ndash; Tromsø

### Molde &ndash; Lillestrøm

## Eksterne lenker
*  *(Mål, kort, bytter etc.)*
* AltOmFotball  *(Spillerbørs)*
* live.tv2sporten *(Lagoppstillinger)*
Mariscal Castilla (distrikt i Chachapoyas)

**Mariscal Castilla** er et distrikt i provinsen Chachapoyas i regionen Amazonas i Peru. Distriktet grenser til distriktet La Jalca i nord, til provinsen Rodríguez de Mendoza i øst, til distriktet Montevideo i sør og til provinsen Luya i vest. Distriktets nasjonale statistikkode er 010113 og hovedstaden er Duraznopampa.

Distriktet ble opprettet den 6. september 1904.

## Referanser


## Eksterne lenker
* Censos Nacionales: XI de Población y VI de Vivienda 2007.
Molinopampa (distrikt)

**Molinopampa** er et distrikt i provinsen Chachapoyas i regionen Amazonas i Peru. Distriktet grenser til distriktene Quinjalca og Granada i nord, til provinsen Rodríguez de Mendoza i sørøst, til distriktet Cheto i sørvest og til distriktene San Francisco de Daguas og Sonche i vest. Distriktets nasjonale statistikkode er 010114 og hovedstaden er Molinopampa.

Distriktet ble opprettet den 5. februar 1861.

## Landsbyer i distriktet Molinopampa

## Referanser


## Eksterne lenker
* Censos Nacionales: XI de Población y VI de Vivienda 2007.
Salou Djibo

**Salou Djibo** (født 15. april 1965 i Namaro, Kollo, Niger) er en nigersk offiser fra djerma-folkegruppen som etter det militære statskuppet 18. februar 2010 overtok som Nigers *de facto* leder med stillingen som formann for *Conseil suprême pour la Restauration de la Démocratie*. Han ble sittende fram til april 2011, da den valgte president Mahamadou Issoufou overtok. 

I 1995 fikk han militær trening i Bouaké i Elfenbenskysten før han begynte med offisertrening i 1996. Han ble utdannet til annenløytnant i 1997 og ble videre forfremmet til løytnant i 1998, kaptein i 2003 og *ches d'escardron* (major) i oktober 2006. Djibo har også blitt trent i Marokko og Folkerepublikken Kina. 

Blant de mange stillingene Djibo har hatt, er instruktør ved det militære sentret i Agadez, troppskommandant, kommandant for *121 Compagnie de Commandement d'Appui et des Services* og kommandant for garnisonen i Nigers hovedstad Niamey. Han deltok også i De forente nasjoners fredsbevarende styrker i Côte d'Ivoire i 2004 og i Den demokratiske republikken Kongo i 2006. 

Etter kuppet i 2010 erklærte hans militære regjering at den ville gjøre Niger til "en modell for demokrati og godt styre."

Djibo er gift og har fem barn.
Security Dialogue

***Security Dialogue***  er et internasjonalt fagfellevurdert akademisk tidsskrift som dekker områder knyttet til sikkerhet. Tidsskriftet publiserer artikler som kombinerer teoretisk analyse med empiriske funn.

Tidsskriftet er eid av Institutt for fredsforskning (PRIO) og redaksjonskontoret holder til i Oslo. Mark B. Salter (University of Ottawa) har fungert som redaktør siden oktober 2015. Security Dialogue gjennomgikk en omfattende redaksjonell omlegging fra 2001 med J. Peter Burgess som satt som redaktør fram til september 2015. I perioden 2013-2015 var Claudia Aradau redaktør. Marit Moe-Pryce har vært produksjonsansvarlig «managing editor» siden 2004.

*Security Dialogue* er et av de ledende internasjonale tidsskrifter for kristiske sikkerhetsstudier og har siden 2004 klatret opp på ulike rangeringer og er nå i toppskiktet på de viktigste rangeringene som Clarivate's Journal Citation Report (Impact factor), Scopus  og Google metrics.

Tidsskriftet utgis av SAGE Publications. Det ble startet ved PRIO i 1970 av Marek Thee og har bl.a. hatt Pavel Baev og Magne Barth som redaktører. I anledning tidsskriftets 50 års jubileum i 2019 gjorde Michael Murphy et dypdykk i historien til tidsskriftet, som kan leses her. 

## Referanser


## Eksterne lenker
* 
* Tidsskriftets side  hos PRIO
San Isidro de Maino (distrikt)

**San Isidro de Maino** er et distrikt i provinsen Chachapoyas i regionen Amazonas i Peru. Distriktet grenser til distriktet Levanto i nord og vest, til provinsen Rodríguez de Mendoza og til distriktet Soloco i øst og til distriktet Magdalena i sør. Distriktets nasjonale statistikkode er 010119 og hovedstaden er Maino.

Distriktet ble opprettet den 25. mars 1952.

## Landsbyer i distriktet San Isidro de Maino

## Referanser


## Eksterne lenker
* Censos Nacionales: XI de Población y VI de Vivienda 2007.
Titanitt

**Titanitt** er et mineral, opprinnelig kalt *sfen* etter det greske ordet *sphenos* (σφηνώ) som betyr kile.
Det er et kalsium-titansilikat,
CaTiSiO5. Urenheter av jern og aluminium er vanlig, samt cerium og yttrium, mens calcium kan være delvis erstattet av thorium. 
På Kola brytes titanmalm, som er titanitt sammen med apatitt.
*Keilhauitt*, også kjent som *yttrotitanitt* er en variant man finner på granittpegmatitt, 
først beskrevet av Balthazar Mathias Keilhau fra et funn på en pegmatitt i Arendal 1844.
## Referanser
Sonche (distrikt)

**Sonche** er et distrikt i provinsen Chachapoyas i regionen Amazonas i Peru. Distriktet grenser til provinsen Bongará i nord, til distriktene Chuquibamba, Quinjalca og Molinopampa i øst, til distriktene San Francisco de Daguas og Chachapoyas i sør og til distriktet Huancas i vest. Distriktets nasjonale statistikkode er 010121 og hovedstaden er San Juan de Sonche.

Distriktet ble opprettet den 7. april 1954.

## Referanser


## Eksterne lenker
* Censos Nacionales: XI de Población y VI de Vivienda 2007.
El Universal

***El Universal*** er ei meksikansk avis. Den har over 300&nbsp;000 lesere daglig, og er ei av landets mest innflytelsesrike aviser. Den trykkes i fullformat. Redaksjonen holder til i Mexico by.

Avisa ble grunnlagt i Santiago de Querétaro i oktober 1916 for å dekke slutten på den meksikanske revolusjonen og opprettelsen av den nye grunnloven.

## Referanser


## Eksterne lenker
*
San Juan de Sonche

**San Juan de Sonche** er en by i provinsen Chachapoyas i Amazonas i det nordvestlige Peru, og er hovedstaden for  distriktet Sonche. Byen ligger om lag 2100 moh. og har 116 innbyggere (2012). 

## Referanser
Reforma (avis)

***Reforma*** er ei meksikansk avis som utgis i Mexico by. Den eies av Grupo Reforma, og har i underkant av 300&nbsp;000 lesere hver dag.

Den første utgaven av *Reforma* kom 20. november 1993. Avisa er oppkalt etter avenyen Paseo de la Reforma, som i sin tur er oppkalt etter de liberale reformene i landet på midten av 1800-tallet. Avisas fulle navn er *Reforma, Corazón de México*.

## Referanser


## Eksterne lenker
*
Grupo Reforma

**Grupo Reforma** er et meksikansk medieselskap. Det ble etablert i 1922 og har hovedkontor i Monterrey. Selskapet utgir i dag ni dagsaviser i fem byer. De største av dem er *[[Reforma (avis)|Reforma]]* i Mexico by, *[[Mural (avis)|Mural]]* i Guadalajara og *[[El Norte]]* i Monterrey. I tillegg kommer *Metro* i Mexico by, Guadalajara, Monterrey, Puebla og Toluca, samt ettermiddagstabloidavisa *El Sol* i Monterrey.

## Eksterne lenker
* ''Reforma''s nettutgave
* ''El Norte''s nettutgave
* ''Mural''s nettutgave
Christiane Schreiber

**Edele Christiane Margrethe Schreiber** (født 4. oktober 1822 på Voss, død 23. november 1898 i Kristiania) var en norsk malerinne, kjent for sine portrettmalerier.

Hun reiste i likhet med Aasta Hansteen noen år før, til København i 1852 for å gå i lære hos Jørgen Roed. Som Hansteen og Hedevig Erichsen var hun blant de første kvinnelige studenter ved kunstakademiet i Düsseldorf, hun var der vinteren 1854-55 og lærte hos Adolph Tidemand. Der møtte hun i 1854 den svenske maleren Sophie Ribbing (1835–94) som ble hennes livsledsagerske. Etter å ha stilt ut i Christiania Kunstforening 1855 var hun 1855–57 i Paris hos Jean-Baptiste-Ange Tissier i en kunstnerkoloni sammen med Ribbing, Hansteen, den svenske Amalia Lindegren og Marie Aarestrup fra Bergen. Hun malte to mannsakter i denne tiden, i dag ved Stavanger kunstmuseum.  
Schreiber og Hansteen ble i 1858 de første kvinnelige mottakere av Statens Reisestipend. Etter et par år i Kristiania, kunne altså Schreiber og Ribbing ta kunstneropphold 1860-61 i Roma der de tilbrakte mye tid med sin gode venn Bjørnstjerne Bjørnson.  Hun stilte ut på den Nordiske Kunst- og Industriutstillingen i Stockholm 1866 og ved Verdensutstillingen i Paris (1867). Schreiber var i Roma med Schäffers legat 1876-77, der hun blant annet var i koloni med John Paulsen.  Etter dette  etablerte hun seg i Kristiania fast.  Christiane Schreiber portretterte også kong Oscar I og hans dronning Josefine av Norge og Sverige.

Bjornson-schreiber-1857.jpg | Bjørnstjerne Bjørnson, malt 1857 (Maihaugen, avd. Aulestad)
Baltazar Mathias Keilhau.jpg | Balthazar Mathias Keilhau, malt 1857 (Min.-Geol. Museum, UiO)
Andreas_Faye_-_foto_Jan_Arve_Olsen.JPG | Andreas Faye, malt 1861 (Rektorgalleriet, UiA)

Faren Peter August Schreiber (1788-1865) var født i Roskilde og kom til Norge som militær. Moren var Christiane Margrethe Jersin, født 1798 på Voss, og datter av eidsvollmannen Georg Burchard Jersin (1767-1827). Christiane fikk en bror Georg Burchart Schreiber (født 1821), Da moren døde i 1822 giftet faren Peter August giftet seg med sin kones søster, Sophie Elisabeth Jersin (1803-69). Christiane flyttet med familien til Bergen i 1832 og senere til Stavanger der faren ble tollkasserer.

## Referanser
Rullestolrugby

**Rullestolrugby**, også kalt *quad rugby*, er et ballspill for mennesker som sitter i rullestol. Herrer og damer spiller på blandede lag, og idretten utøves som oftest innendørs eller på hardwoodunderlag utendørs. Røttene til idretten fins i ishockey og rullestolbasket, og spillet oppstod i Canada i 1977. Rullestolrugby ble i 2000 en paralympisk gren.

## Regler
For å få spille rullestolrugby internasjonalt må man ha vansker med å bevege eller være svak i minst tre lemmer (armer og ben). I Norge utøves idretten også av personer med mindre funksjonsnedsettelse på trening og i lokale/regionale turneringer, som ikke faller inn under det internasjonale klassifiseringssystemet. Det spilles på en bane som på mange måter ligner en vanlig basketballbane med midtsirkel og målområde. Det kan være maksimalt fire personer fra hvert lag på banen samtidig. For at et lag skal skåre poeng skal en person på laget, med ballen i klem mellom knærne eller i hendene, ta seg over motstandernes mållinje. En spiller kan ha ballen i maksimalt 10 sekunder før den må stusses eller passes videre til en lagkamerat. Kontakt mellom rullestolene er tillat, og er en viktig del av spillet, men uforholdsmessig tøffe taklinger, for eksempel påkjørsel bakfra, er ikke lov. Direkte fysisk kontakt mellom spillerne skal ikke forekomme.

## Klassifikasjonssystemet
Alle spillere klassifiseres etter funksjonsnivå på en poengskala som går fra 0,5 til 3,5, hvor de som har mest nedsatt førlighet får lavest poeng. Summen av poeng for et lags spiller på banen kan ikke overstige 8.Klassifiseringen foretas av personell med en eller annen form for medisinsk utdanning, for eksempel leger eller fysioterapeuter.

## Dommere og sekretariat
Kamper spilles med to dommere, og sekretariat som styrer resultattavlen, 40-sekunders klokke og skriver protokoll fra kampen.

## Rullestolrugby i Norge

Det er i dag fem klubber som utøver rullestolrugby i Norge. Til tross for det lave antallet klubber har Norge også et landslag.

## Referanser
Neal McDonough

**Neal McDonough** (født 1966) er en amerikansk skuespiller.

## Karriere
McDonough har vært i bransjen i mange år, men det var ikke før han fikk en rolle i *[[Krigens brorskap]]* i 2001 at han ble et kjent navn. Året etter spilte han en stor rolle i *[[Minority Report]]* med Tom Cruise. Han har også spilt biroller i en rekke filmer, som *[[Timeline]]* (2003), *[[The Guardian]]* (2006), *[[Flags of Our Fathers]]* (2006), *[[88 Minutes]]* (2007), *[[Traitor]]* (2008) og *[[Captain America: The First Avenger]]* (2011). I 2012 har han vært å se i TV-serien *[[Justified]]*.

## Utvalgt filmografi
* *[[Justified]]* (2012) – Robert Quarles (12 episoder) – *TV-serie*
* *[[Captain America: The First Avenger]]* (2011) – Timothy 'Dum Dum' Dugan
* *[[Street Fighter: The Legend of Chun-Li]]* (2009) – Bison / Vega
* *[[Forever Strong]]* (2008) – Coach Richard Penning
* *[[Traitor]]* (2008) – Max Archer
* *[[I Know Who Killed Me]]* (2007) – Daniel Fleming
* *[[88 Minutes]]* (2007) – Jon Foster
* *[[The Hitcher]]* (2007) – Lt. Esteridge
* *[[Flags of Our Fathers]]* (2006) – Jack Skinner
* *[[Walking Tall (film 2004)|Walking Tall]]* (2004) – Jay Hamilton
* *[[Boomtown]]* (2003–04) – David McNorris (24 episoder) – *TV-serie*
* *[[Timeline]]* (2003) – Frank Gordon
* *[[Minority Report]]* (2002) – Fletcher
* *[[The X-Files]]* (2002) – Robert Corner (2 episoder) – *TV-serie*
* *[[Krigens brorskap]]* (2001) – 1st Lt. Lynn 'Buck' Compton – *TV-serie*
* *[[Ravenous]]* (1999) – Pvt. Reich
* *[[Angels in the Outfield]]* (1995) – Whitt Bass

## Referanser


## Eksterne lenker
*
Derek Luke

**Derek Luke** (født 24. april 1974 i Jersey City i New Jersey) er en amerikansk skuespiller.

## Karriere
Derek Luke begynte sin karriere i 1999, som statist i den populære komiserien *[[The King of Queens|Kongen av Queens]]* i to episoder. I den aller første filmen han spilte i landet han hovedrollen – som *[[Antwone Fisher]]* i filmen med samme navn i 2002. I 2003 spilte han mot Katie Holmes i *[[Pieces of April]]*, mens han året etter spilte i den populære sportsfilmen *[[Friday Night Lights]]*, som senere ble til en kjent TV-serie. Han har også spilt i *[[Løver for lam]]* (2007), *[[Definitely, Maybe]]* (2008) og *[[Captain America: The First Avenger]]* (2011).

## Filmografi
* *[[Sparkle]]* (2012) – Stix
* *[[Seeking a Friend for the End of the World]]* (2012) – Speck
* *[[Supremacy]]* (2012) – Raymond Walker
* *[[Hawthorne (TV-serie)|Hawthorne]]* (2011) – Dr. Miles Bourdet (8 episoder) – *TV-serie*
* *[[Captain America: The First Avenger]]* (2011) – Gabe Jones
* *[[Trauma (TV-serie)|Trauma]]* (2009–10) – Cameron Boone (20 episoder) – *TV-serie*
* *[[Madea Goes to Jail]]* (2009) – Joshua Hardaway
* *[[Notorious]]* (2009) – Sean 'Puffy' Combs
* *[[Miracle at St. Anna]]* (2008) – 2nd Staff Sergeant Aubrey Stamps
* *[[Definitely, Maybe]]* (2008) – Russell T. McCormack
* *[[Løver for lam]]* (2007) – Arian Finch
* *[[Catch a Fire (film)|Catch a Fire]]* (2006) – Patrick Chamusso
* *[[Glory Road]]* (2006) – Bobby Joe Hill
* *[[Friday Night Lights]]* (2004) – Boobie Miles
* *[[Spartan (film)|Spartan]]* (2004) – Curtis
* *[[Pieces of April]]* (2003) – Bobby
* *[[Antwone Fisher]]* (2002) – Antwone Fisher
* *[[Moesha]]* (2001) – Ruckus
* *[[The King of Queens|Kongen av Queens]]* (1999–2000) – Delivery Man / Orderly (2 episoder) – *TV-serie*

## Referanser


## Eksterne lenker
* 
*
Not a Second Time

**«Not a Second Time»** er en sang skrevet av John Lennon (kreditert Lennon/McCartney) som ble fremført og utgitt av The Beatles som nest siste kutt på deres andre album *[[With The Beatles]]* den 22. november 1963. I USA ble sangen utgitt 20. januar 1964 på albumet *[[Meet The Beatles]]*.

## Bakgrunn

Lennon skrev sangen og var inspirert av Smokey Robinson. William Mann i *The Times* mente at sangen inneholdt en eolisk skala (opprinnelig uttrykt av Mann: «aeolian cadences»). Lennon skjønte ingenting av hva som mentes med det, og rett før sin død syntes han det begrepet hørtes ut som eksotiske fugler.

## Innspilling
Sangen ble innspilt 11. september 1963. De første fem tagningene innholdt gitarer, bassgitar (som nesten ikke høres), trommer og Lennons vokal. På de neste fire tagningene (6 – 9) la Lennon på enda et vokal bidrag mens produsent George Martin la på piano.

«Not a Second Time»  ble aldri fremført av The Beatles eller Lennon i offentlig konsert sammenheng.

## Musikere og instrumenter
*John Lennon: akustisk gitar, vokal
*Paul McCartney: bassgitar
*George Harrison: akustisk gitar
*Ringo Starr: trommer
*George Martin: piano

## Coverversjoner

* R. Stevie Moore – på albumet *The North* (utgitt 1978).
* Robert Palmer – på albumet Clues (utgitt 1980).
* The Pretenders – på en singel i 1990.
*The Smithereens – på albumet *Meet The Smithereens!* (utgitt 2007).

## Referanser
Åpent Bakeri

**Åpent Bakeri** er en bakeribedrift i Oslo. Virksomheten ble startet av Øyvind Lofthus og Emmanuel Rang i 1999. Den omfatter i dag et hovedbakeri, fire bakeriutsalg og lunsjbaren Blings. Åpent Bakeri har i samarbeid med ansatte gitt ut bøker om baking, holdt kurs og vunnet «NM i brød». 

## Eksterne lenker
* Reklamesider for Åpent Bakeri
Ronnie Hawkins

**Ronald «Ronnie» Hawkins** (født 10. januar 1935  i Huntsville i Arkansas, død 29. mai 2022) var en amerikansk rockemusiker. 

Han akkompagnerte musikere som Carl Perkins og Conway Twitty, og ledet sitt eget band The Hawks, hvor flere av medlemmene etablerte seg i 1964 som eget band som etter hvert tok navnet The Band.

Hawkins var blant annet med i Bob Dylans film *[[Renaldo and Clara]]* fra 1975 hvor han spiller rollen som Bob Dylan. Det følgende året var han med i The Bands avskjedskonsert *[[The Last Waltz]]* som ble en dokumentarfilm av Martin Scorsese.

Hawkins ble i 2013 utnevnt til offiser av Order of Canada.

## Referanser


## Eksterne lenker
* 
* 
* 
* (Video) 2005.12.17 Ronnie Hawkins spiller Bo Diddley på Canada Jams at Massey Hall (Toronto, Ontario)
* Ronnie Hawkins intervju med George Stroumboulopoulos
* The Hawks på peterboroughpromotions.com – Liste av tidligere medlemmer av hans band
Edvard Edvardsen

**Edvard Edvardsen** (født 16. november 1630 i Bergen, død mars 1695, begravet 18. mars i Bergen) var en vel ansett pedagog og historiker, kjent for sine «Bergensbeskrivelser» som la grunnlag for mange etterfølgende historiske beretninger fra Bergen.

Han var elev ved Bergen katedralskole fra 1637 til 1651. Edvardsen tok teologisk eksamen i København i 1653 og studerte seinere i Holland. I 1661 ble han hører og var seinere fra 1663 konrektor (viserektor) ved Bergen katedralskole til han døde. Blant hans elever var Petter Dass og Ludvig Holberg.

## Referanser


## Litteratur
*Erichsen, A. E. (1906): *Bergens Katedralskoles historie*, Bergen.
*Sandberg, Ø. (1948): «Edvard Edvardsens 'Bergens Beskrivelse'. Et trinn i bergensk historieskrivning» i: *Bergen Historie Forenings Sskriftserie* **54**, s. 7–120.
Kosterhavets nasjonalpark

**Kosterhavets nasjonalpark** er en nasjonalpark utenfor Bohusläns kyst i Sverige. Den dekker &nbsp;hektar rundt Koster-øyenes skjærgård langs Strömstad og Tanum kommuner i Västra Götalands län. Parken grenser til Ytre Hvaler nasjonalpark på den norske siden. Skjærgården skilles fra fastlandet av Kosterfjorden, en 247&nbsp;m dyp renne som står i forbindelse med Norskerenna. 

## Referanser


## Eksterne lenker
*
Rebecca Hall

**Rebecca Maria Hall** (født 1982) er en britisk skuespiller og filmregissør.

## Karriere

### Skuespiller
Hall spilte i mindre produksjoner tidlig på 1990-tallet, og deretter forlot hun filmverdenen for en stund. I 2006 kom hun tilbake, først i den engelske romantiske komedien *[[Starter for 10]]* med James McAvoy og Alice Eve, og deretter fikk hun sitt gjennombrudd i Christopher Nolans thriller *[[The Prestige (film)|The Prestige]]*.

I 2008 fulgte hun opp med å spille i *[[Vicky Cristina Barcelona]]* og *[[Frost/Nixon]]*, mens hun i 2010 var med i Ben Afflecks *[[The Town]]*.

Hall ble nominert til Golden Globe i 2009 i kategorien «beste skuespillerinne i en film – musikal eller komedie» for sin rolle i *Vicky Cristina Barcelona*.

### Filmregissør
Den 30. januar 2021 hadde Rebecca Halls regidebut premiere på Sundance Film Festival. Filmen *[[Passing (film)|Passing]]* har en roman av Nella Larsen som forelegg. Romanen *[[Nella Larsen#1929: Passing|Passing]]* ble publisert første gang i 1929, og handlet om en lyshudet kvinne med afrikansk familiebakgrunn som valgte å utgi seg for å være hvit. Dette kaltes «passing», og var forbudt i det rasesegregerte USA på den tiden. Hovedrollene som Irene og Clare ble spilt av Tessa Thompson og Ruth Negga. Filmen var regidebuten til den britiske skuespilleren Rebecca Hall. I november 2021 ble filmen tilgjengelig på strømmeplattformen Netflix.

## Filmografi
### Som skuespiller
* *[[A Promise]]* (2013)
* *[[Iron Man 3]]* (2013) – Maya Hansen
* *[[Untitled International Suspense Thriller]]* (2013)
* *[[Lay the Favorite]]* (2012) – Beth Raymer
* *[[Parade's End]]* (2012) – Sylvia Tietjens (*TV-serie*)
* *[[A Bag of Hammers]]* (2011) – Mel
* *[[The Awakening (2011 film)|The Awakening]]* (2011) – Florence Cathcart
* *[[Everything Must Go (film)|Everything Must Go]]* (2010) – Samantha
* *[[The Town (2010 film)|The Town]]* (2010) – Claire Keesey
* *[[Please Give]]* (2010) – Rebecca
* *[[Dorian Gray]]* (2009) – Emily Wotton
* *[[Red Riding: In the Year of Our Lord 1974]]* (2009) – Paula Garland
* *[[Einstein and Eddington]]* (2008) – Winnie Eddington – (*TV-film*)
* *[[Frost/Nixon]]* (2008) – Caroline Cushing
* *[[Official Selection]]* (2008) – Emily Dickinson
* *[[Vicky Cristina Barcelona]]* (2008) – Vicky
* *[[Joe's Palace]]* (2007) – Tina (*TV-film*)
* *[[Rubberheart]]* (2007) – Maggie
* *[[The Prestige (film)|The Prestige]]* (2006) – Sarah Borden
* *[[Wide Sargasso Sea]]* (2006) – Antoinette Cosway (*TV-film*)
* *[[Starter for 10]]* (2006) – Rebecca Epstein
* *[[The World of Peter Rabbit and Friends]]* (1994) – Lucie (stemme) (1 episode) – (*TV-serie*)
* *[[Don't Leave Me This Way (TV-film)|Don't Leave Me This Way]]* (1993) – Lizzie Neil (*TV-film*)
* *[[The Camomile Lawn]]* (1992) – Sophy (4 episoder) – (*TV-serie*)

### Som regissør
* 2021: *[[Passing (film)|Passing]]*

## Referanser


## Eksterne lenker
*
Polaråret 1929

## Ekspedisjoner

### Arktis

### Antarktis
*1927–30: Discovery Investigations utfører oseanografiske undersøkelser mellom Falklandsøyene, Sør-Georgia og Sør-Shetlandsøyene med RRS «William Scoresby».
*1928–29: Den andre Norvegia-ekspedisjonen til Peter I Øy og Bouvetøya.
*1928–29: Den første Wilkins–Hearst-ekspedisjonen til Antarktis, mislykket forsøk på å fly fra Antarktishalvøya til Rosshavet.
*1928–30: Richard E. Byrds første Antarktis-ekspedisjon.
*1929–30: Den andre Wilkins–Hearst-ekspedisjonen til Antarktis gjennomfører flyrekognosering langs Antarktishalvøya.
*1929–30: Den tredje Norvegia-ekspedisjonen til Bouvetøya og Enderby Land.
*1929–31: British Australian New Zealand Antarctic Research Expedition (BANZARE) under ledelse av Douglas Mawson.
*I den antarktiske hvalfangstsesongen 1928–29 opererer seks landstasjoner, 27 hvalkokerier og 111 hvalbåter. Fangsten var 20&nbsp;341 hval.
*I den antarktiske hvalfangstsesongen 1929–30 opererer seks landstasjoner, 38 hvalkokerier og 194 hvalbåter. Fangsten var 30&nbsp;167 hval.

## Begivenheter og etableringer
*2. februar: Den andre Norvegia-ekspedisjonen foretar den første ilandstigningen på Peter I Øy og annekterer øya for Norge.
*8. mai: Jan Mayen trekkes inn under norsk statshøyhet ved kongelig resulosjon.
*28. november: Richard E. Byrd gjennomfører den første flyturen til Sørpolen med Bernt Balchen som pilot.
*29. desember: Wilkins–Hearst-ekspedisjonen gjør krav på Charcotøya for Georg V av Storbritannia.

## Oppdagelser og vitenskapelige resultater
*21. desember: Richard Byrd oppdager Marie Byrd Land og gjør krav på det for USA.
*26. desember: Leif Lier tar av med et småfly fra hvalkokeriet «Kosmos» for å utforske Ballenyøyene, men forsinner sporløst.

## Fødsler
*

## Dødsfall
*20. februar – Edward L. Atkinson, britisk lege og polfarer.
*9. november – Carl Ben Eielson, amerikansk flypioner og polfarer.
* ukjent dato – Georges Lecointe, belgisk offiser og polarforsker.

## Referanser


## Litteratur
*
*
Alice Eve

**Alice Sophia Eve** (født 1982) er en britisk skuespiller.

## Karriere
Alice Eve startet sin karriere i 2004, og allerede i 2006 fikk hun sin første hovedrolle i en film, i *[[Starter for 10]]* (2006), en britisk romantisk komedie med James McAvoy og Rebecca Hall. Senere samme år spilte hun en ny hovedrolle i nok en britisk film, nemlig *[[Big Nothing]]* med David Schwimmer og Simon Pegg. Hun var også med i assemble-dramaet *[[Crossing Over]]* (2009) før hun fikk sin hittil største rolle som Molly i den romantiske komedien *[[She's Out of My League]]* med Jay Baruchel. Etter det dukket hun opp i *[[Sex and the City 2]]*.

I 2012 var hun å se på kino i James McTeigues *[[The Raven]]*. John Cusack spilte der hovedrollen som forfatteren Edgar Allan Poe. Filmen hadde premiere den 18. mai på norske kinoer. I *[[Men in Black 3]]*, en oppfølger som nok en gang har Will Smith og Tommy Lee Jones i hovedrollene, spilte hun «unge Agent O». Emma Thompson framstilte den eldre utgaven av den samme agenten. I 2013 har hun landet en rolle i oppfølgeren til *[[Star Trek (film)|Star Trek]]* (2009).

## Utvalgt filmografi
* *[[Misconduct]]* (2016) som «Charlotte Cahill»
* *[[Star Trek Into Darkness]]* (2013)
* *[[Decoding Annie Parker]]* (2012) som «Louise»
* *[[Men in Black 3]]* (2012) som «Unge Agent O»
* *[[The Raven (film)|The Raven]]* (2012) som «Emily Hamilton»
* *[[ATM (film)|ATM]]* (2012) som «Emily»
* *[[Entourage]]* (2011) som «Sophia» (4 episoder) – *TV-serie*
* *[[The Decoy Bride]]* (2011) som «Lara Tyler»
* *[[Sex and the City 2]]* (2010) som «Erin»
* *[[She's Out of My League]]* (2010) som «Molly»
* *[[Crossing Over]]* (2009) som «Claire Sheperd»
* *[[The Amazing Trousers]]* (2007) som «Colette»
* *[[Losing Gemma]]* (2006) som «Esther» – (*TV-film*)
* *[[Big Nothing]]* (2006) som «Josie McBroom»
* *[[Starter for 10]]* (2006) som «Alice Harbinson»
* *[[Agatha Christie's Poirot]]* (2005) som «Lenox Tamplin» (1 episode) – (*TV-serie*)
* *[[Beethoven (TV-serie)|Beethoven]]* (2005) som «Grevinne Giulietta Guicciardi» (1 episode) – (*TV-serie*)
* *[[The Rotter's Club]]* (2005) som «Cicely Boyd» (ukjent antall episoder) – (*TV-serie*)
* *[[Stage Beauty]]* (2004) som «Miss Frayne»
* *[[Hawking]]* (2004) som «Martha Guthrie» – (*TV-film*)

## Referanser


## Eksterne lenker
*
Up on Cripple Creek

**Up on Cripple Creek** er en sang av Robbie Robertson som ble spilt inn av The Band i 1969 for albumet *[[The Band (album)|The Band]]*.

Sangen kretser om tre velkjente The Band-temaer: Sørstatene, amerikansk folkemusikk og alkoholisme.

En liveframføring av sangen er også på filmen fra bandets avskjedskonsert *[[The Last Waltz]]*. I tillegg er det en live versjon på albumet *[[Before the Flood]]*, et album med numre fra The Bands ulike konserter og opptredener med Bob Dylan da de reiste på turne sammen i 1974.

## Personell
*Rick Danko- Bassgitar, bakgrunnsvokal
*Levon Helm- Trommer, solovokal
*Garth Hudson- Clavinet med wah-wah pedal, Lowrey orgel
*Richard Manuel- Piano, bakgrunnsvokal
*Robbie Robertson- Elektrisk gitar
Vladimir Samsonov

**Vladimir Samsonov**, belarusisk Уладзімір Віктаравіч Самсонаў - *Uladzimir Viktaravitsj Samsonaw* (født 17. april 1976) er en belarusisk bordtennisspiller. Han representerte Belarus under Sommer-OL 2012 i London etter å ha kvalifisert seg via verdensrankingen som ble lagt frem etter verdensmesterskapet i bordtennis 2011.

## Referanser


## Eksterne lenker
*
Chuang Chih-yuan

**Chuang Chih-yuan** (født 2. april 1981) er en taiwansk bordtennisspiller. Han deltok i sommer-OL i 2004, 2008, 2012, 2016 og i Sommer-OL 2020, der han ble utslått i fjerde runde i singel. 

## Referanser


## Eksterne lenker
*
Joo Se-hyuk

**Joo Se-hyuk** (født 20. januar 1980 i Seoul) er en sørkoreansk bordtennisspiller. Han deltok i sommer-OL i 2004, 2012 og 2016 med sølv fra lagkonkurransen i 2012 som beste resultat.

## Referanser


## Eksterne lenker
*
Jun Mizutani

**Jun Mizutani** (født 9. juni 1989) er en japansk bordtennisspiller. Han representerte Japan under Sommer-OL 2012 i London etter å ha kvalifisert seg via verdensrankingen som ble lagt frem etter verdensmesterskapet i bordtennis 2011.

Han tok sølv under Sommer-OL 2016.

Under Sommer-OL 2020 i Tokyo som ble arrangert i 2021 tok han bronse i lagkonkurransen og gull i mixed double. 

## Referanser


## Eksterne lenker
* 
*
Gao Ning

**Gao Ning** (forenklet kinesisk: 高宁; tradisjonell kinesisk: 高寧; pinyin: *Gāo Níng*; født 11. oktober 1982) er en singaporsk bordtennisspiller. Han representerte Singapore i sommer-OL i 2008, 2012 og 2016.

## Referanser


## Eksterne lenker
*
Tang Peng

**Tang Peng** (forenklet kinesisk: 唐鹏; tradisjonell kinesisk: 唐鵬; pinyin: *Táng Péng*; født 4. februar 1981 i Beijing) er en fastlandsfødt hongkongkinesisk bordtennisspiller. Han representerte Hongkong i sommer-OL i 2012 og 2016.

## Referanser


## Eksterne lenker
*
Friedrichsfelde

**Friedrichsfelde** er en ortsteil (delbydel) i bydelen Lichtenberg i Berlin.
## Historie
Utnevnelsen av presten Ludwig zu Rosenfelde i 1265 er den første henvisning til landsbyen Rosenfelde. Først i 1699 ble landsbyen omdøpt til Friedrichsfelde etter kurfyrst Fredrik I av Preussen. 

Det historiske landsbysentrum er området omkring den tidligere dorfanger (landsbyalmenning), Alt-Friedrichsfelde.

*Colonie Friedrichsfelde* i gaten Frankfurter Chaussee (idag Straße Alt-Friedrichsfelde) var boligområde for håndverkere. 

Friedrichsfelde ble innlemmet i Stor-Berlin i 1920 og var fra 1945 til 1990 en del av Øst-Berlin. Grensene for ortsteilen ble endret i 2001, bl.a. slik at gravlunden Zentralfriedhof Friedrichsfelde kom utenfor orsteilens grenser og ble lagt til Lichtenberg.

## Bebyggelse og severdigheter

Bebyggelsen i Friedrichsfelde er preget av høyhus. I den historiske landsbykjernen Alt-Friedrichsfelde finnes enkelte historiske bygninger som har fått status som vernet kulturminne. Blant disse bygningene er Friedrichsfelde landsbykirke fra før 1265. Friedrichsfelde slott ble oppført 1695 og ligger innenfor området til Tierpark Berlin som bl.a. også inneholder den ene av Berlins to zoologiske hager.

Den overveiende del av boligbebyggelsen består av bygninger fra to til seks etasjer bygget fra 1950-årene til 1990. Nord for Tierpark er det på et område som Stasi disponerte, oppført diverse offentlige kontorer og en faghøyskole for offentlig forvaltning og offentlig rett.

Splanemann-Siedlung ved Sewannstrasse oppført i 1920 til 1930, var det første boligkvarter bygget som plattenbau i Berlin. Boligkvarteret ble delvis ødelagt i den andre verdenskrig ble i 1951 oppkalt etter motstandsmannen Herbert Splanemann (1912–1945).

## Kollektivtrafikk
Friedrichsfelde er knyttet både til to S-Bahn-stasjoner (Friedrichsfelde Ost stasjon og Betriebsbahnhof Rummelsburg) og til to undergrunnsstasjoner (Friedrichsfelde undergrunnsstasjon og Tierpark undergrunnsstasjon). Stasjonene utgjør knutepunkter for busstrafikken i området. Langs Rhinstraße og Straße Am Tierpark går en sporvogn mellom Neu-Hohenschönhausen og Niederschöneweide.

## Eksterne lenker
* 
* Friedrichsfeldes historie på bydelens hjemmeside. Besøkt 20. april 2012
Seiya Kishikawa

**Seiya Kishikawa** (født 21. mai 1987) er en japansk bordtennisspiller. Han representerte Japan i sommer-OL i 2008 og 2012.

## Referanser


## Eksterne lenker
* 
*
Michael Maze

**Michael Maze** (født 1. september 1981) er en dansk bordtennisspiller. Han representerte Danmark i sommer-OL i 2000, 2004, 2008 og 2012 med bronsemedalje fra dobbel i 2004 som beste resultat.

## Referanser


## Eksterne lenker
*
Aleksej Smirnov

**Aleksej Grigorjevitsj Smirnov** (russisk: Алексей Григорьевич Смирнов; født 9. oktober 1977 i Toljatti) er en russisk bordtennisspiller. Han vil representere Russland under Sommer-OL 2012 i London etter å ha kvalifisert seg via verdensrankingen som ble lagt frem etter verdensmesterskapet i bordtennis 2011.

## Eksterne lenker
*
Adrian Crișan

**Adrian Crișan** (født 7. mai 1980) er en rumensk bordtennisspiller. Han representerte Romania under sommer-OL i 2000, 2004, 2008, 2012 og 2016.

## Referanser


## Eksterne lenker
*
Panagiotis Gionis

**Panagiotis Gionis** (gresk: Παναγιώτης Γκιώνης; født 7. januar 1980) er en gresk bordtennisspiller. Han representerte Hellas i sommer-OL i 2004, 2008, 2012, 2016 og 2020.

## Referanser


## Eksterne lenker
*
Advania

**Advania AB** er et nordisk informasjonsteknologiselskap med hovedkvarter i Stockholm i Sverige. 

Selskapet har kontorer i Norge, Sverige, Danmark, Finland, Storbritannia og på Island. 

2. april 2012 kunngjorde selskapet at navnet endres til Advania AS. Advania AS inngår det nordiske IT-konsernet Advania. 

Advania er et applikasjons- og konsulentselskap som leverer forretnings- og bransjeløsninger med tilhørende tjenester, til mellomstore og større bedrifter innen enkelte bransjer.

## Referanser
Yang Zi

**Yang Zi** (kinesisk:  杨子, pinyin: *Yáng Zǐ*; født 19. juni 1984 i Beijing) er en kinesiskfødt singaporsk bordtennisspiller. 

Han representerte Singapore i sommer-OL i 2008 og 2012.

## Referanser


## Eksterne lenker
*
Balsas (Peru)

**Balsas** er en by i provinsen Chachapoyas i Amazonas i det nordvestlige Peru, og er hovedstaden for  distriktet Balsas. Byen ligger om lag 854 moh. og har 243 innbyggere (2012). 

## Referanser
Pétur Júlíusson

**Pétur Benedikt Júlíusson** (født 1964 i Reykjavík) er en islandsk lege og forsker.

Júlíusson har sin legeutdannelse fra Island, men har bodd i Norge siden 1995. Han tok spesialistutdannelse innen barnesykdommer i Norge og har også tatt doktorgrad ved *Institutt for klinisk medisin* ved Universitetet i Bergen.

I perioden 2003 til 2007 ledet han sammen med Robert Bjerknes en omfattende studie på norske barns vekstutvikling. Denne studien regnes som det mest oppdaterte referansegrunnlag for å vurdere norske barns vekstutvikling. Studien viste at norske barn er høyere enn målingene på 70- og 80-tallet viste, og antall overvektige barn har også økt kraftig.

## Referanser


## Eksterne lenker
* Vekststudien i Bergen
Polaråret 1937

## Ekspedisjoner

### Arktis
*

### Antarktis

*British Graham Land Expedition 1934–37 under ledelse av John Riddoch Rymill.
*Den fjerde Thorshavn-ekspedisjonen, ledet av Lars Christensen, fotograferer kysten fra Vestbarrieren til Proclamation Island.
*I den antarktiske hvalfangstsesongen 1936–37 opererer to landstasjoner (Grytviken og Leith Harbour), 30 hvalkokerier og 196 hvalbåter. Fangsten var 34&nbsp;579 hval. Tyskland fanget i Sørishavet for første gang, med kokeriet «Jan Wellem».

## Begivenheter og etableringer
*

## Oppdagelser og vitenskapelige resultater
*

## Fødsler
*

## Dødsfall
*27. mai – Godfred Hansen, dansk marineoffiser og polarfarer.
*Ukjent dato – Sigurd Scott Hansen, norsk offiser og polfarer.
*Ukjent dato – George Comer, amerikansk hvalfanger og polarutforsker.

## Referanser


## Litteratur
*
*
Bahrains Grand Prix 2012

**Bahrains Grand Prix 2012** (offisielt navn: *2012 Formula 1 Gulf Air Bahrain Grand Prix*) var et Formel 1-løp som ble arrangert den 22. april 2012 på Bahrain International Circuit. Det var det fjerde løpet i Formel 1-sesongen 2012. Dette var være første gang Bahrains Grand Prix ble arrangert etter at løpet i 2011 ble kansellert grunnet politisk uro i landet. I tiden før løpet var det en betydelig debatt om hvorvidt Formel 1 burde kjøre løp i Bahrain igjen.

## Klassifisering
### Kvalifisering

### Løpet

**Noter til tabellene:**
*  - Pastor Maldonado fikk en gridstraff på fem plasser for et ikke-planlagt bytte av girkasse.
*  - Michael Schumacher fikk også en gridstraff på fem plasser for et ikke-planlagt bytte av girkasse. Straffen flyttet han til 22.-plass, og Pastor Maldonado ble dermed flyttet opp en plass.
*  - Button og Senna brøt løpet, men begge ble klassifisert ettersom de hadde fullført over 90% av løpsdistansen.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser


## Eksterne lenker
*
Sudan Revolutionary Front

**Sudan Revolutionary Front** (*«Sudans revolusjonære front»*) er en allianse mellom ulike sudanesiske fraksjoner som motsetter seg regjeringa til president Omar al-Bashir. Alliansen ble erklært oppretta 12. november 2011, etter at darfurske opprørsgrupper flere måneder hadde støttet opprørsgruppen Sudan People's Liberation Movement-North i gruppas konflikt med regjeringa i Khartoum.

Alliansen bringer sammen de to viktigste fraksjonene av Sudan Liberation Movement/Army og den andre viktige opprørsgruppen Darfur, Justice and Equality Movement med opprørere i Sør-Korfoan og an-Nil al-Azraq. Deklarasjonen om gruppas opprettelse ble forsinket fram til JEM og de andre fraksjonene hadde blitt enige om hvilken rolle islam skulle spille i en potensiell post-revolusjonær føderal regjering. 

De som undertegnet deklarasjonen var Yāsir ʿArmān for SPLM-N, Ahmed Tugud for JEM, Abu al-Gassim al-Haj for SLM-an-Nur og ar-Rayah Mahmoud for SLM-Minnawi.

Yāsir ʿArmān, SPLM-Ns generalsekretær og et viktig medlem av SRFs høye politiske komité, sa kort tid etter SRFs opprettelse at "hele Sudan er innenfor handlingsområdet, inkludert al-Ḫarṭūm." Derimot er både JEM og SLM-fraksjonene basert i Darfur, og SPLM-N har ikke spredt sin kamp mot den sudanesiske regjeringa nord for Sør-Kordofran og an-Nil al-Azraq. I slutten av desember rykket JEM-soldater inn i Nord-Kordofan med intensjonen om å fjerne al-Bašīr fra makta, men de ble slått tilbake da deres leder Khalil Ibrahim ble drept i kamp der. 

Den sudanesiske regjeringa har beskyldt sin sørlige nabo Sør-Sudan for å støtte opprørsgrupper. I tillegg til å bombe sør-sudanesisk infrastruktur og leirer, har Sudan ifølge regjeringa i Juba også støttet væpnede fraksjoner inne i Sør-Sudan. 

## Se også
*Sudan People's Liberation Army/Movement
*Darfur-konflikten
Gospelkoret HIM

**Gospelkoret HIM** (*Hearts In Motion*) er et kor fra Oslo, etablert i 2000 Koret ledes av dirigent Øystein Lund Olafsen. 

Koret ble stiftet av blant annet elever ved Sagavoll folkehøyskole. Ved stiftelsen ble det evangeliske budskapet ansett som viktigere enn de musikalske prestasjoner. Det er tidvis omtalt som KRIK-koret, da flere av sangerne hadde tilknytning til Kristen idrettskontakt. Koret er karakterisert som et *[[Gospelmusikk|gospelkor]]*, og i 2010 omtalt som et av de fremste i Norge i denne sjangeren.  

Koret har spilt inn tre egne album. De har samarbeidet med Jan Werner Danielsen på et av hans album og sammen med ham på en juleplate for Frelsesarmeen. De har vært med på en video med Ravi & DJ Løv. Koret har deltatt på fredspriskonserten i 2003 og 2009. Gospelkoret HIM har opptrådt sammen med Barry Manilow og Stevie Wonder på turneer i USA.

## Diskografi
* 2007 – *Breath of Heaven* (egenutgitt)
* 2009 – *Mighty in the Spirit* (egenutgitt)
* 2010 – *This is Christmas* (egenutgitt)

## Referanser

## Eksterne lenker
*
Mons Løvset

**Mons Arntsen Løvset** (født 18. august 1891 på Byneset i Sør-Trøndelag, død 7. april 1972 i Børsa) var en norsk gårdbruker og politiker (H) som var stortingsrepresentant for Sør-Trøndelag 1950–1961.

## Liv og virke
Han var sønn av gårdbruker Arnt Monsen Løvset og hustru Helle Jørgensdatter Hove. I 1899 kjøpte foreldrene gården Æle (Eli) i Børsa. Som enkemann giftet faren seg på nytt med Berit Handberg, søster til stortingsmann Martin Handberg og datterdatter til Ole Handberg. Familien tilhørte et indremisjonsmiljø. Etter middelskolen og gymnaset i Trondheim studerte han teologi, men ombestemte seg og gikk handelsskolen. Han giftet seg i 1915 med Sigfrid Mo, datter av redaktør i avisen *[[Sør-Trøndelag (avis)|Sør-Trøndelag]]* Anders Johnsen Mo og hustru Ingeborg Huseby. Sigfrids morfar Ole Huseby og morbror Erik Huseby var ordførere i Buvik.

I 1922 overtok han gårdsdriften på Æle etter faren. Ved siden av gårdsdriften var Løvset ligningssjef og bankrevisor i Børsa, avdelingssjef i Krigsforsikringen for norske Skib fra 1917 til 1922 samt sekretær for Sør- og Nord-Trøndelag Høyre fra 1928 til 1958. Løvset var også redaktør i *[[Fosens Blad]]* i Trondheim fra 1936 til avisen ble sensurert av okkupasjonsmyndighetene i 1941.

Løvset var medlem av Børsa kommunestyre 1948–1953, medlem av Høyres landsstyre 1946–1958, medlem av Høyres sentralstyre 1950–1958 og bestyrer for Høyres opplysningsorganisasjon (aftenskolene) 1952–1957. Han var innvalgt på Stortinget fra Sør-Trøndelag 1950–1961, hele tiden som medlem av Stortingets landbrukskomité.

Løvset hadde en rekke verv i nærings- og organisasjonsliv. Han var styreformann i Orkla trekonstruksjon og impregnering på Orkanger og nestformann i styret og representantskapet for Trøndelag melksentral og Trøndermeieriet. Trøndelag melksentral hadde faren i sin tid vært med på å etablere. I Børsa var han styremedlem i bondelaget og styreformann i skogeierlaget, kaiselskapet og idrettslaget.

## Referanser


## Eksterne lenker
*
Waidmannslust stasjon

**Waidmannslust stasjon** er en jernbanestasjon som ligger i området Waidmannslust i Berlin. Den blir betjent av S-bane. Stasjonen har vendeanlegg.

## Referanser



## Eksterne lenker
*
Oranienburg stasjon

**Oranienburg stasjon** er en jernbanestasjon som ligger i byen Oranienburg i Brandenburg i Tyskland. Den blir betjent av S-bane, regionaltrafikk, og av intercityforbindelsen Rostock–Dresden.

## Eksterne lenker
*
Rennesøy skole

**Rennesøy skole** er en ungdomsskole i Stavanger kommune i Rogaland. Ved utgangen av 2019 hadde skolen 242 elever.

Nåværende rektor (2021) er Erik Nielsen. I tillegg til rektor har skolen 28 ansatte, og én helsesykepleier i 2021 

**Skolen** ble ifra høsten 2016 en ren ungdomsskole, og har derfor elever fra 8. til 10. trinn. På 8. trinn får Rennesøy skole elever fra Mosterøy og Vikevåg skole. Fra 1990 har skolen fått et tilbygg med mediatek, og er delvis bitt oppusset. I 2010 stod idrettshall med svømmebasseng ferdig på skoleområdet. 

## Referanser


## Eksterne lenker
*
Langestrand skole

**Langestrand skole** er en barneskole på Langestrand i Larvik kommune. Skolen hadde i 2012 omtrent 160 elever og 20 ansatte.

Langestrand verksskole ble etablert i 1720 og lå i Brønngata 3. Den ble delvis kommunal fra 1823 og helt kommunal fra 1860. Denne bygningen brant ned i 1962. En ny skole ble bygget i 1861 og påbygd i 1873. Den nåværende skolen ble bygget i 1914. Denne ble utvidet i 1980.

## Kilder
*Vestfoldskolen gjennom 250 år : 1739-1989 s.53-54,82,201
*Larviks historie. 2 : 1814-1885 s.190,499-500
Bernau bei Berlin stasjon

**Bernau bei Berlin stasjon** er en jernbanestasjon som ligger i byen Bernau bei Berlin i Brandenburg i Tyskland. Den blir betjent av S-bane og av regionaltrafikk.

## Eksterne lenker
*
La Jalca

**La Jalca** er en by i provinsen Chachapoyas i Amazonas i det nordvestlige Peru, og er hovedstaden for  distriktet La Jalca. Byen ligger om lag 2800 moh. og har 1947 innbyggere (2012). 

## Eksterne lenker
* World Gazetter: Byer i Amazonas-regionen